Diari Oficial de la Generalitat Valenciana


Sumari del DOGV 7113, del 18-09-2013 (2013/8893)

Informació pública de la sentència dictada en el recurs de cassació número 3400/2009, procedent del procediment ordinari número 2/000481/2004.
----------------------------------------------------------------------------------------------------------------------------------------------

### Dades del document

Número de DOGV
:   7113

Data del DOGV
:   18-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8893


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sentència dictada en el recurs de cassació número 3400/2009, procedent del procediment ordinari número 2/000481/2004. [2013/8893]  
En compliment del que ha ordenat la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, s'efectua la publicació següent:  
«En el procediment ordinari número 2/000481/2004, interposat per l'Associació Valenciana de Defensa dels Drets Humans Mediambientals, contra l'Acord de la Comissió Territorial d'Urbanisme d'Alacant, de 14 d'abril de 2003, pel qual s'aprova definitivament el Pla General d'Ordenació Urbana de Benissa i se'n supedita la publicació fins que s'esmenen les observacions que assenyalen les consideracions tecnicojurídiques segona i tercera, i contra l'Acord del director general d'Urbanisme i Ordenació Territorial, de 2 d'octubre de 2003, que ordena la publicació de l'aprovació definitiva del pla general esmentat, s'ha dictat una Resolució el 13 de maig de 2013, de la Sala Contenciosa Administrativa, Secció Quinta, del Tribunal Suprem, en virtut del recurs de cassació número 3400/2009 interposat per la part recurrent, la part dispositiva de la qual té el tenor literal següent:  
  
Disposem  
Estimem el quint motiu de cassació invocat i en desestimem els altres, i declararem que pertoca el recurs interposat pel procurador Pedro Antonio González Sánchez, en nom i representació de l'Associació Valenciana de Defensa dels Drets Humans Mediambientals i en contra dels Abusos Urbanístics, contra la sentència pronunciada, amb data 10 de març de 2009, per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu número 481 de 2004, que, en conseqüència, anul·lem, i, al mateix temps, estimem el recurs contenciós administratiu sostingut per l'Associació Valenciana de Defensa dels Drets Humans Mediambientals i en contra dels Abusos Urbanístics contra la desestimació presumpta del recurs d'alçada interposat, el 13 de desembre de 2003, davant del conseller de Territori i Habitatge contra la Resolució de la Comissió Territorial d'Urbanisme d'Alacant, de 14 d'abril de 2003, que aprova definitivament el Pla General d'Ordenació Urbana de Benissa, i contra l'Acord del director general d'Urbanisme i Ordenació Territorial, de 2 d'octubre de 2003, que ordena la publicació de l'aprovació definitiva del pla general esmentat (BOP d'Alacant número 262, de 14 de novembre de 2003), acords que anul·lem, de la mateixa manera que declarem nul l'instrument aprovat, ja que no són els uns i l'altre conformes a l'ordenament jurídic, i per tant, si l'administració urbanística decidix substanciar el procediment per a aprovar el Pla General d'Ordenació Urbana de Benissa, s'haurà de retrotraure el procediment administratiu esmentat al moment immediatament posterior a l'acord d'aprovació provisional perquè siga sotmés a un nou tràmit d'informació pública en vista de les modificacions substancials introduïdes amb relació al document aprovat inicialment; sense fer una condemna expressa a pagar les costes processals produïdes en la instància i en este recurs de cassació.  
  
Esta és la nostra sentència, la part dispositiva i l'instrument d'ordenació anul·lat de la qual es publicaran en el mateix diari oficial en què este va ser publicat, que pronunciem, manem i firmem, fent saber a les parts, a l'hora de notificar-la, que en contra no es pot interposar cap recurs ordinari.»  
  
Alacant, 8 d'agost de 2013.- El secretari de la Comissió Territorial d'Urbanisme d'Alacant: Miguel Nicolás Halabi Antón.